प्लांट संचालकों ने कर रखा है सड़क की पटरियों पर भी कब्जा - Amar Ujala Hindi News Live
Home › Uttar Pradesh › Mirzapur › प्लांट संचालकों ने कर रखा है सड़क की पटरियों पर भी कब्जा
{"_id":"5d0a83f18ebc3e0c3e68842d","slug":"15609702119-mirzapur-news117","type":"story","status":"publish","title_hn":"\u092a\u094d\u0932\u093e\u0902\u091f \u0938\u0902\u091a\u093e\u0932\u0915\u094b\u0902 \u0928\u0947 \u0915\u0930 \u0930\u0916\u093e \u0939\u0948 \u0938\u0921\u093c\u0915 \u0915\u0940 \u092a\u091f\u0930\u093f\u092f\u094b\u0902 \u092a\u0930 \u092d\u0940 \u0915\u092c\u094d\u091c\u093e","category":{"title":"Crime","title_hn":"\u0915\u094d\u0930\u093e\u0907\u092e","slug":"crime"}}
अहरौरा। पहाड़ खाते या बंजर भूमि ही नहीं प्लांट संचालकों ने सड़क की पटरियों पर भी अवैध रूप से कब्जा कर रखा है। अहरौरा-जमुई मुख्य मार्ग पर स्थित सोनपुर गांव के पास लगे हुए कटर प्लांट संचालकों ने मनमाने तरीके से बड़े बड़े बोल्डर व पत्थर रखकर अवैध रूप से कब्जा कर रखा है। जिससे आए दिन दुर्घटनाएं होती रहती है। जिला प्रशासन ने अवैध रूप से पहाड़ खाते या बंजर भूमि पर कब्जा किए हुए कटर व क्रशर प्लांट चलाने वालों के खिलाफ अभियान छेड़ रखा है।
राजस्वकर्मियों की ओर से क्षेत्र के पहाड़ों से सटे हुए इलाकों में लगे हुए कटर व क्रशर प्लांट की जांच कर उसकी रिपोर्ट तैयार की जा रही है। रिपोर्ट पूरी होने के बाद उसे उपजिलाधिकारी कार्यालय में जमा करना होगा। इसके बाद जिन संचालकों द्वारा दबंगई पूर्वक वर्षो से अवैध कब्जा कर प्लांट का संचालन किया जा रहा है, उनके खिलाफ संबंधित धाराओं में मुकदमा दर्ज कराया जाएगा। क्षेत्र में इन दिनों दबंगई पूर्वक कब्जा कर दर्जनों क्रशर व कटर प्लांट का संचालन धड़ल्ले से किया जा रहा है। वही कुछ ऐसे भी प्लांट संचालक है जो पहाड़ खाता व बंजर भूमि पर काबिज तो हैं ही सड़क की पटरियों पर भी अवैध रूप से बोल्डर व पत्थर रखकर कब्जा जमाए हुए हैं। वाराणसी शक्तिनगर मुख्य मार्ग हो या अहरौरा जमुई मुख्य मार्ग जिस पर अवैध रूप से सड़क की पटरियों पर कई प्लांट संचालक द्वारा कब्जा किया गया है। जो आए दिन दुर्घटनाओं को आमंत्रण कर रहा है।